Papa Leon XIV

I Papa Leon XIV (míbayit a  Robert Francis Prevost aniang 14 ya ing Septiembre 1955) ing kasalungsúngan nang pékapun ning Iglesia Catolica ampóng soberano ning Estado Ciudad ning Vaticano. Míyalal ya aniang  2025 papal conclave kaibat ning pángamaté na ampóng pángalibing Papa Francisco.

Míbayit ya i Prevost king Chicago, Illinois, Estados Unidos aniang múmúná nang dáké ning kayang carera antimong párí king Orden nang of San Agustin. Kayábé ya king kayang servicio ó pámaniúyú ing kayang pámagsilbi king Peru manibat 1985 anggang 1986 ampóng1988 anggang 1998, nung nú ya méging pastor ning parroquia, mánungkulan ó oficial ning diocesis, talaturú king seminario, ampóng talapanibálá ó administrador. Míyalal yang Prior General ning Orden nang San Agustin manibat 2001 anggang 2013, at kaibat, míbálik ya king Peru antimóng Obispo ning Chiclayo (2015–2023). Aniang 2023, tilduán néng Pope Franciscong prefecto ning Dicasterio para kareng Obisp ampóng pamuntuk ning [Pontifical Commission for Latin America]], at géwa néng cardinal aniang banuang ita.

I Leon XIV ing múmúnang papang ibat king Pangúlung America, ampo ing múmúnang Peruanong méging papa; ya ing kaduang papang ibat karéng Americas. Ya ing múmúnang papang ibat king Orden nang San Agustin ampó ing kapitung ibat kareng orden religiosang tútúkí king Tuntunan nang San Agustin.